  Майя Бывальцева Антропологъёслэн но этнологъёслэн 13-тӥ Росси конгрессазы 700-лэсь трос адями пыриськоз. Ужрад Ижкарын 3–6 пӧсьтолэзе ортчоз. Ужрад сярысь ивортэ Удмуртиысь печатья но калыке ивортодэт вӧлмытонъя агентство. Конгрессэ пыриськон сярысь куриськонъёс Россиысь, Беларусьысь, Казахстанысь, Китайысь, США-ысь, Великобританиысь но мукет кунъёсысь вуизы. Лыктозы тодосъя но дышетонъя валтӥсь центръёсысь ӧнерчиос: Россиысь но кунгож сьӧрысь университетъёсысь, академ институтъёсысь, этнографи музейёсысь. Ужрадын этнологиен герӟаськем пӧртэм ужпумъёсты эскерозы. Конгрессын тямыс симпозиумъёс ортчозы: «Этнокультурная специфика регионов России», «Культурное наследие и современность», «Новые темы и подходы в антропологии и этнологии», «Этнокультурные аспекты миграционных процессов», «История, историография и перспективы этнологической науки», «Физическая антропология», «Феномены идентичности и стереотипов: теоретические и прикладные аспекты», «Методы и технологии этнологических и антропологических исследований». Та симпозиумъёс улсын 55 секциос но кык котырес ӝӧкъёс ужалозы. Тодэ вайытом, тодосчиослэсь форумзэс дасян ужен выре Россиысь Антропологъёслэн но этнологъёслэн ассоциацизылэн тӧроез, Кун Думаысь депутат Алексей Загребин. Конгресслэн темаез: «Миссия антропологии и этнологии: научные традиции и современные вызовы». Тегъёс: Мерлык Науканотехника Дышетон Ижкар Удмуртия Россия  